CELEX: 32018D1790
Language: hu
Date: 2018-11-16 00:00:00
Title: A Bizottság (EU) 2018/1790 végrehajtási határozata (2018. november 16.) a géntechnológiával módosított szervezetek környezeti kockázatértékeléséről szóló iránymutatások létrehozásáról szóló 2002/623/EK határozat hatályon kívül helyezéséről (az értesítés a C(2018) 7513. számú dokumentummal történt) (EGT-vonatkozású szöveg.)

20.11.2018   
               
               
                  HU
               
               
                  Az Európai Unió Hivatalos Lapja
               
               
                  L 293/32
               
            
         A BIZOTTSÁG (EU) 2018/1790 VÉGREHAJTÁSI HATÁROZATA
         (2018. november 16.)
         a géntechnológiával módosított szervezetek környezeti kockázatértékeléséről szóló iránymutatások létrehozásáról szóló 2002/623/EK határozat hatályon kívül helyezéséről
         
            
               (az értesítés a C(2018) 7513. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a géntechnológiával módosított szervezetek környezetbe történő szándékos kibocsátásáról és a 90/220/EGK tanácsi irányelv (1) hatályon kívül helyezéséről szóló, 2001. március 12-i 2001/18/EK európai parlamenti és tanácsi irányelvre és különösen annak II. melléklete első bekezdésére,
         mivel:
         
                     (1)
                  
                  
                     A 2002/623/EK bizottsági határozat (2) iránymutató feljegyzéseket határozott meg a 2001/18/EK irányelv II. mellékletében említett környezetvédelmi kockázatértékelés céljáról, elemeiről, általános alapelveiről és módszertanáról.
                  
               
                     (2)
                  
                  
                     Az Európai Élelmiszerbiztonsági Hatóság (a továbbiakban: Hatóság) és az Európai Gyógyszerügynökség (a továbbiakban: Ügynökség) által a géntechnológiával módosított szervezetek (a továbbiakban: GMO-k) környezeti kockázatértékeléséről kiadott aktualizáltabb és részletesebb iránymutatásokat tartalmazó dokumentációk részletes kiegészítő magyarázatokat nyújtottak a 2001/18/EK irányelv II. mellékletének végrehajtására vonatkozóan. E részletesebb iránymutatásokat tartalmazó dokumentumok elfogadását követően a 2002/623/EK határozat fokozatosan elveszítette hozzáadott értékét.
                  
               
                     (3)
                  
                  
                     A 2001/18/EK irányelvet módosító (EU) 2018/350 bizottsági irányelv (3) a géntechnológiával módosított növények környezeti kockázatértékeléséről szóló határozottabb, 2010 októberében elfogadott hatósági iránymutatásra (4) alapozva és építve aktualizálta a 2001/18/EK irányelv II. mellékletét, figyelembe véve ugyanakkor, hogy a II. melléklet valamennyi GMO-ra és nem csupán a géntechnológiával módosított növényekre vonatkozik. A 2002/623/EK határozat maga is alapul szolgált a Hatóság iránymutatásának kidolgozásához. Ennek eredményeként a 2001/18/EK irányelv II. mellékletének rendelkezései mostanra részletesebbek lettek, és a 2002/623/EK határozattal létrehozott iránymutató feljegyzésekre már nincs szükség.
                  
               
                     (4)
                  
                  
                     A 2002/623/EK határozatot ezért hatályon kívül kell helyezni,
                  
               
                     (5)
                  
                  
                     A 2002/623/EK határozatot az egyszerűsítés érdekében is hatályon kívül kell helyezni az olyan iránymutatásokat tartalmazó dokumentumok számának csökkentése érdekében, amelyeket a gazdasági szereplőknek és az illetékes hatóságoknak figyelembe kell venniük a 2001/18/EK irányelv II. melléklete szerinti környezeti kockázatértékelés elvégzésekor.
                  
               
                     (6)
                  
                  
                     Az e határozatban előírt intézkedések összhangban állnak a 2001/18/EK irányelv 30. cikke (1) bekezdése szerint felállított bizottság véleményével,
                  
               ELFOGADTA EZT A HATÁROZATOT:
         
            1. cikk
            A 2002/623/EK határozat hatályát veszti.
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2018. november 16-án.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 106., 2001.4.17., 1. o.
         
         
            (2)  A Bizottság 2002/623/EK határozata (2002. július 24.) a géntechnológiával módosított szervezetek környezetbe történő szándékos kibocsátásáról és a 90/220/EGK tanácsi irányelv hatályon kívül helyezéséről szóló 2001/18/EK európai parlamenti és tanácsi irányelv II. mellékletét kiegészítő iránymutatások létrehozásáról (HL L 200., 2002.7.30., 22. o.).
         
            (3)  A Bizottság (EU) 2018/350 irányelve (2018. március 8.) a 2001/18/EK európai parlamenti és tanácsi irányelvnek a géntechnológiával módosított szervezetek környezeti kockázatértékelése tekintetében történő módosításáról (HL L 67., 2018.3.9., 30. o.).
         
            (4)  Az EFSA géntechnológiával módosított szervezetekkel foglalkozó tudományos testülete; Iránymutatás a géntechnológiával módosított növények környezeti kockázatértékeléséről. EFSA Journal 2010; 8(11):1879. [111. o.]. doi:10.2903/j.efsa.2010.1879.